RO
L 234/190
Jurnalul Oficial al Uniunii Europene
22.9.2023
DECIZIA (UE) 2023/1810 A COMISIEI din 19 septembrie 2023 privind o cerere de cumul extins între Cambodgia și Vietnam, în conformitate cu articolul 56 alineatul (1) din Regulamentul delegat (UE) 2015/2446, în ceea ce privește regulile de origine utilizate în scopul sistemului generalizat de preferințe tarifare în temeiul Regulamentului delegat (UE) 2015/2446 pentru anumite materiale sau piese utilizate în producția de biciclete
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (UE) nr.
952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 64 alineatul (3),
având în vedere Regulamentul delegat (UE) 2015/2446 al Comisiei din 28 iulie 2015 de completare a Regulamentului (UE) nr.
952/2013 al Parlamentului European și al Consiliului în ceea ce privește normele detaliate ale anumitor dispoziții ale Codului vamal al Uniunii (2), în special articolul 56,
întrucât:
(1)
Articolul 56 alineatul (1) din Regulamentul delegat (UE) 2015/2446 prevede că țările care beneficiază de sistemul generalizat de preferințe tarifare al Uniunii Europene (SGP) pot solicita aplicarea cumulului extins cu o țară cu care Uniunea are un acord de liber schimb (ALS) în conformitate cu articolul XXIV din Acordul General pentru Tarife și Comerț (GATT) în vigoare.
(2)
Articolul 56 alineatele (1) și (2) din Regulamentul delegat (UE) 2015/2446 stabilește condițiile în care țările care beneficiază de SGP pot fi autorizate să utilizeze, în cadrul cumulului extins, materiale provenite dintr-o țară cu care Uniunea are un acord de liber schimb în conformitate cu articolul XXIV din GATT în vigoare.
În special, articolul 56 alineatul (1) prevede că un astfel de cumul poate fi aplicat numai după ce țările care participă la cumulul extins s-au angajat să respecte sau să asigure respectarea regulilor de origine din SGP, a regulilor de origine stabilite în ALS UE-Vietnam și a tuturor celorlalte dispoziții privind punerea în aplicare a regulilor de origine și să asigure cooperarea administrativă necesară pentru a asigura punerea în aplicare corectă a acestor reguli atât în ceea ce privește Uniunea, cât și între ele.
(3)
Comisia trebuie să ia o decizie cu privire la o astfel de cerere în conformitate cu procedurile sale interne.
(4)
Prin scrisoarea din 2 decembrie 2022, Cambodgia a depus o cerere de cumul extins cu Vietnamul, în temeiul articolului 56 alineatul (1) din Regulamentul delegat (UE) 2015/2446.
Cererea se referă la anumite materiale sau piese utilizate în producția de biciclete originare din Vietnam care urmează să fie utilizate ca materiale originare în Cambodgia pentru a produce și a exporta către Uniunea Europeană, în conformitate cu tarifele preferențiale SGP, biciclete încadrate la pozițiile 87.11, 87.12 și 95.03 din Sistemul armonizat (SA).
(5)
În sprijinul cererii sale, Cambodgia a reamintit că, întrucât Vietnamul a fost eliminat din lista țărilor care beneficiază de regimul general SGP începând cu 1 ianuarie 2023, materialele sau piesele din Vietnam utilizate în producția de biciclete sunt considerate neoriginare și, prin urmare, producătorii de biciclete din Cambodgia nu pot beneficia de accesul în Uniune scutit de taxe vamale în cadrul SGP pentru bicicletele cambodgiene.
În același timp, pentru a-și
(1) JO L 269, 10.10.2013, p. 1.
(2) JO L 343, 29.12.2015, p. 1.